દાહોદ. દાહોદ જિલ્લામાં બે એકતા રથનું પરીભ્રમણ ગાંમડાઓમાં થઇ રહ્યું છે. રોજે રોજ ૧૦ થી ૧૨ ગામોમાં આ એકતા રથ પરિભ્રમણ કરી દેશની એકતા અખંડિતતા માટેનો સંદેશ લોકો સુધી પહોંચડાવામાં આવી રહયો છે. ગામેગામ આ એકતા રથયાત્રાનું લોકો દ્વારા સ્વાગત કરવામાં આવી રહ્યું છે. આ એકતા રથ તા. ૨૫ના રોજ સંજેલી તાલુકામાં જુદા જુદા ૧૨ ગામોમાં પરિભ્રમણ કરશે. આ એકતા રથની શુભારંભ ગોવિંદા તળાઇ ખાતેથી કરવામાં આવશે ત્યારબાદ થાળા સંજેલી, ભામણ, વાંસીયા, ધાવડીફળીયા, બોડિયાભીંત, ઝરોર, ધમેણા, ચાકીસણા, ઢાલસીમળ, કુંડા ખાતે પરિભ્રમણ કરી હિરોલા ખાતે રાત્રિ રોકાણ કરશે. તેવીજ રીતે ધાનપુર તાલુકામાં જુદા જુદા ૧૧ ગામોમાં પરિભ્રમણ કરશે. આ એકતા રથની શુભારંભ ચોરબારીયા ખાતેથી કરવામાં આવશે ત્યાર બાદ ચોરબારીયા, બેડાત,નાકટી,બોંધડવા, કોઠારીયા, મોઢવા, રામપુર, વેડ, ખોખરા, તરમકાચ, કુંદાવાડા ખાતે પરિભ્રમણ કરી કરશે. હિરોલા તથા કુંદાવાડા ખાતે રાત્રિ રોકાણ કરશે અને સાંજે ૫ થી ૬ કલાકે બન્ને જગ્યાએ ખેડૂત સભા યોજાશે.